கேள்வி: மலைப்பகுதி பாதுகாப்பு ஆணையம் (தமிழ்நாடு) என்பது என்ன?
பதில்: மலைப்பகுதிகள் பாதுகாப்பு ஆணையம் (''Hill Area Conservation Authority'' (சுருக்கமாக:HACA), தமிழ்நாடு அரசு ''திட்டமிடல் மற்றும் வளர்ச்சித் துறை'' 02 ஏப்ரல் 1990 அன்று வெளியிட்ட அரசாணை எண் 44[https://tcp.tn.gov.in/storage/app/document/yXAQyV4e37832Wkz1xaFVCGNLp4fuIFO66vOGoIx.pdf Planning and Development (TC ii) GO MS No 44, Deparment, Dated 2. 4 . 1990]ன் கீழ் நிறுவப்பட்டது. இந்த ஆணையம் தமிழ்நாட்டின் மலைப்பகுதிகளில் உள்ள 43 வருவாய் வட்டம் அனுமதியின்றி கட்டுமானங்களை எழுப்புவதை தடை செய்வதுடன், மலைப்பகுதிகளில் சுற்றுச் சூழலை காத்திடவும், காட்டுயிர்களையும் பேணவும், யானை-மனித மோதல்களைத் தடுக்கவும் நோக்கமாகக் கொண்டுள்ளது.[https://tcp.tn.gov.in/haca Hill Area Conservation Authority (HACA)]பழைய தாலுகாக்களைப் பிரித்து புதிய வருவாய் வட்டங்களை நிறுவப்பட்டதால் தற்போது 55 வருவாய் வட்டங்கள் ஆணையத்தின் கட்டுபாட்டில் வந்துள்ளது.
கேள்வி: மலைப்பகுதி பாதுகாப்பு ஆணையம் (தமிழ்நாடு) - பின்னணி என்பது என்ன?
பதில்: 1990களில் மலைகளில் மற்றும் மலையடிவாரப் பகுதிகளில் இயற்கை வளம் மற்றும் கனிம வளங்களைப் பாதுகாக்கும் நோக்கில் தமிழ்நாடு அரசால் இந்த ஆணையம் அமைக்கப்பட்டது. தமிழ்நாட்டின் நீலகிரி மாவட்டம், கோயம்புத்தூர் மாவட்டம், திண்டுக்கல் மாவட்டம், தேனி மாவட்டம், சேலம் மாவட்டம் போன்ற பல மாவட்டங்களின் மலைப்பகுதிகளிலும், மலையடிவாரங்களில் குறைந்த விலைக்கு நிலங்கள் வாங்கி கல்லூரிகள், பள்ளிகள், தொழிற்சாலைகள் போன்ற கட்டுமானங்களை கிராம ஊராட்சிகளின் அனுமதியுடன் மேற்கொள்ளப்படுகிறது. இதனால் மலையை ஒட்டிய பல ஏக்கர் காடுகள் காணாமல் போனது. மலைப்பகுதிகளிலும், மலையடிவாரங்களிலும் கட்டப்படும் கட்டுமானங்களுக்கு இனி மலைப்பகுதி பாதுகாப்பு ஆணையத்தின் தொழில்நுட்ப ஒப்புதல் பெற்ற பின்னரே உள்ளாட்சி மற்றும் ஊரக உள்ளாட்சி அமைப்புகள் கட்டுமான வரைபடத்திற்கு ஒப்புதல் தரவேண்டும் என ஆணையம் அறிவித்துள்ளது.[https://www.dinamalar.com/news/tamil-nadu-news/hill-area-conservation-authority-haca/559700 மலையோரங்களில் கட்டடம் கட்ட அனுமதி: ஊராட்சிகளிடம் இருந்து அதிகாரம் பறிப்பு]